text: Lave oliepriser kan medføre fyringer i Esbjerg
  25 januar 2015 kl. 11.30
  Hvis de lave priser på olie fortsætter, vil det få negative konsekvenser for offshore-industrien i Esbjerg.
  Indtil videre har de lave oliepriser ikke medført fyringer blandt de 10.000 beskæftigede i offshore-industrien i Esbjerg.
  Men det kan komme, siger to fremtrædende direktører i Esbjergs offshore-miljø, havnedirektør Ole Ingrisch og direktør for Fiskeri- og Søfartsmuseet, Morten Hahn-Pedersen.
  - De ordrer, som i øjeblikket effektueres, kom i bogen før prisfaldet. Men falder olieprisen yderligere eller forbliver på sit nuværende niveau i endnu nogle måneder, vil det for alvor give tøven i direktionen hos en række større aktører på markedet. Den tøven vil forplante sig i form af udskudte eller manglende ordrer. Både i Norge og England er massefyringer i offshore-sektoren på vej eller endda allerede en realitet, og den internationale udmattelseskrig vil også komme til at koste arbejdspladser i Danmark, skriver Ole Ingrisch og Morten Hahn-Pedersen i en kronik i JydskeVestkysten.
  Ole Ingrisch forklarer her, hvorfor kronikken blev skrevet (2m 20 sek.):
  
  